નવી દિલ્હી, 27 મેઃ આઇપીએલ 7માં વિરાટ કોહલીનું નેતૃત્વ ખરાબ રહ્યું. આઇપીએલ 7માં કોહલીને 14માંથી 9માં હારનો સ્વાદ ચાખવો પડ્યો છે અને તેમની જીતની ટકાવારી 35.71 ટકા રહી. જ્યારે આ પહેલા તેમની જીતની ટકાવારી 56 હતી. નોંધનીય છેકે આઇપીએલ 6માં કોહલીનું નેતૃત્વ સફળ થવા પાછળનું કારણ તેની બેટિંગ પણ હતી. આઇપીએલ 6માં કોહલીએ 45.28ની એવરેજથી 634 રન બનાવ્યા હતા, જેમાં 99 રનોની ઇનિંગ સહિત છ અડધી સદી સામેલ હતી, જ્યારે આઇપીએલ 7માં કોહલી 27.61ની એવરેજથી 359 રન જ બનાવી શક્યો હતો.